Up-471/01
Natisni
Opravilna št.:
Up-471/01
Datum odločitve:
1. 10. 2002
ECLI:
ECLI:SI:USRS:2002:Up.471.01
Akt:
Ustavna pritožba A. A. zoper sodbo Višjega delovnega in socialnega sodišča št. Psp 246/99 z dne 5. 10. 2001 v zvezi s sodbo Delovnega in socialnega sodišča v Ljubljani št. Ps 730/96 z dne 13. 10. 1999
Izrek:
Ustavna pritožba A. A. zoper sodbo Višjega delovnega in socialnega sodišča št. Psp 246/99 z dne 5. 10. 2001 v zvezi s sodbo Delovnega in socialnega sodišča v Ljubljani št. Ps 730/96 z dne 13. 10. 1999 se zavrže.
Evidenčni stavek:
Ker je ustavna pritožba dopustna le, če je pritožnik izčrpal vsa pravna sredstva, v obravnavanem primeru pa niso bila izčrpana, je bilo treba ustavno pritožbo zavreči.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 11. 2001
Vrsta odločitve:
sklep
Vrsta rešitve:
zavrženje
Dokument:
US21744
Up-471/01 - 5
21. 10. 2002
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 1. oktobra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega delovnega in socialnega sodišča št. Psp 246/99 z dne 5. 10. 2001 v zvezi s sodbo Delovnega in socialnega sodišča v Ljubljani št. Ps 730/96 z dne 13. 10. 1999 se zavrže.
Obrazložitev
1. Pritožnik navaja, da se je upokojil dne 1. 4. 1979 in da mu pokojnina ni odmerjena v pravi višini, ker naj ne bi bila vsa obdobja dela pravilno upoštevana oziroma novi izračun pokojnine ni bil uveljavljen od dneva upokojitve dalje. Ob sklicevanju na Ustavo meni, da ima pravico do poprave krivice oziroma do izplačila zahtevanih razlik od 1. 4. 1979 dalje z zamudnimi obrestmi.
2. Ustavna pritožba se po določbi prvega odstavka 51. člena Zakona o Ustavnem sodišču (v nadaljevanju ZUstS) vloži šele, ko so izčrpana vsa pravna sredstva. Pritožnik ni izkazal, da je izčrpal vsa pravna sredstva. Zoper sklep sodišča prve stopnje je vložil pritožbo, ne navaja pa, niti iz prilog ni razvidno, da bi vložil tudi revizijo. Tudi če bi to izredno pravno sredstvo vložil, je v predmetni zadevi čas, ki je pretekel od izdaje izpodbijane sodbe Višjega delovnega in socialnega sodišča (5. 10. 2001) do vložitve ustavne pritožbe (19. 11. 2001), tako kratek, da ne omogoča izpolnitve procesnega pogoja izčrpanosti navedenega pravnega sredstva.
3. Ker je ustavna pritožba dopustna le, če je pritožnik izčrpal vsa pravna sredstva, v obravnavanem primeru pa niso bila izčrpana, je bilo treba ustavno pritožbo zavreči.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan